Title: ประกาศสำนักงานคณะกรรมการอาหารและยา เรื่อง รายชื่อห้องปฏิบัติการที่ได้รับความเห็นชอบให้ทำหน้าที่ประเมินคุณภาพมาตรฐานชุดตรวจที่เกี่ยวข้องกับการติดเชื้อเอชไอวี

ประกาศสำนักงานคณะกรรมการอาหารและยา

ประกาศสำนักงานคณะกรรมการอาหารและยา
เรื่อง
รายชื่อห้องปฏิบัติการที่ได้รับความเห็นชอบให้ทำหน้าที่
ประเมินคุณภาพมาตรฐานชุดตรวจที่เกี่ยวข้องกับการติดเชื้อเอชไอวี[๑]

ตามที่สำนักงานคณะกรรมการอาหารและยาได้เปิดรับสมัครห้องปฏิบัติการที่ประสงค์จะทำหน้าที่ประเมินคุณภาพมาตรฐานชุดตรวจที่เกี่ยวข้องกับการติดเชื้อเอชไอวี
ภายในวันที่ ๓๐ พฤศจิกายน ๒๕๕๐ บัดนี้ การรับสมัครคัดเลือกได้เสร็จสิ้น
สำนักงานคณะกรรมการอาหารและยาได้พิจารณาคัดเลือกห้องปฏิบัติการที่มีคุณลักษณะ
และคุณสมบัติของห้องปฏิบัติการ และหน่วยงานที่ทำหน้าที่ประเมินคุณภาพมาตรฐานชุดตรวจที่เกี่ยวข้องกับการติดเชื้อเอชไอวี
เป็นไปตามประกาศสำนักงานคณะกรรมการอาหารและยา เรื่อง
กำหนดห้องปฏิบัติการสำหรับประเมินคุณภาพมาตรฐานชุดตรวจที่เกี่ยวข้องกับการติดเชื้อเอชไอวี
ประกาศ ณ วันที่ ๒ พฤศจิกายน ๒๕๕๐

อาศัยอำนาจตามความในข้อ ๑๓ (๒) (ก) และ (ข)
ของประกาศกระทรวงสาธารณสุข (ฉบับที่ ๓๕) พ.ศ. ๒๕๕๐ เรื่อง
ชุดตรวจที่เกี่ยวข้องกับการติดเชื้อเอชไอวี
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
สำนักงานคณะกรรมการอาหารและยา จึงเห็นชอบให้หน่วยงาน
ดังต่อไปนี้ทำหน้าที่ประเมินคุณภาพมาตรฐานชุดตรวจที่เกี่ยวข้องกับการติดเชื้อเอชไอวี

๑.  หน่วยงานบริการอณูจุลชีววิทยา
ภาควิชาจุลชีววิทยา คณะแพทยศาสตร์ ศิริราชพยาบาล มหาวิทยาลัยมหิดล

๒.  หน่วยงานบริการซีโรโลยี
ภาควิชาจุลชีววิทยา คณะแพทยศาสตร์ ศิริราชพยาบาล มหาวิทยาลัยมหิดล

๓.  ห้องปฏิบัติการตรวจกรองการติดเชื้อ
ภาควิชาเวชศาสตร์การธนาคารเลือด คณะแพทยศาสตร์ ศิริราชพยาบาล มหาวิทยาลัยมหิดล

๔.  ห้องปฏิบัติการคลังเลือด
คณะแพทยศาสตร์ โรงพยาบาลรามาธิบดี มหาวิทยาลัยมหิดล

๕.  หน่วยอิมมูโนวิทยา
ภาควิชาพยาธิวิทยา คณะแพทยศาสตร์ โรงพยาบาลรามาธิบดี มหาวิทยาลัยมหิดล

๖.  หน่วยไวรัสวิทยาและจุลชีววิทยาโมเลกุล
ภาควิชาพยาธิวิทยา คณะแพทยศาสตร์ โรงพยาบาลรามาธิบดี มหาวิทยาลัยมหิดล

๗.  หน่วยภูมิคุ้มกันวิทยา
ภาควิชาจุลชีววิทยา คณะแพทยศาสตร์ จุฬาลงกรณ์มหาวิทยาลัย

๘.  ห้องปฏิบัติการไวรัสวิทยา
ภาควิชาจุลชีววิทยา คณะแพทยศาสตร์ จุฬาลงกรณ์มหาวิทยาลัย

๙.  หน่วยภูมิคุ้มกันวิทยา
ภาควิชาจุลชีววิทยา คณะแพทยศาสตร์ มหาวิทยาลัยเชียงใหม่

๑๐.  ห้องปฏิบัติการบริการและวิจัย
ภาควิชาจุลชีววิทยา คณะแพทยศาสตร์ มหาวิทยาลัยขอนแก่น

๑๑.  งานภูมิคุ้มกันและไวรัสวิทยา
กลุ่มงานเทคนิคการแพทย์ สถาบันบำราศนราดูร

๑๒.  คลีนิคนิรนาม ศูนย์วิจัยโรคเอดส์
สภากาชาดไทย

๑๓.  กลุ่มงานพยาธิวิทยาคลินิก โรงพยาบาลราชบุรี

๑๔.  งานไวรัสและภูมิคุ้มกัน
กลุ่มงานพยาธิวิทยาคลินิก โรงพยาบาลพระปกเกล้าจันทบุรี

๑๕. 
งานภูมิคุ้มกันวิทยา กลุ่มงานพยาธิวิทยาคลินิก โรงพยาบาลหาดใหญ่

๑๖.  หน่วยภูมิคุ้มกันวิทยาคลินิก
กลุ่มงานพยาธิวิทยาคลินิก โรงพยาบาลมหาราชนครราชสีมา

๑๗.  สำนักงานป้องกันควบคุมโรคที่ 4
จังหวัดราชบุรี กรมควบคุมโรค

ประกาศ
ณ วันที่ ๑๑ มกราคม พ.ศ. ๒๕๕๑
นิพนธ์
 โพธิ์พัฒนชัย
รองเลขาธิการ
ปฏิบัติราชการแทน
เลขาธิการคณะกรรมการอาหารและยา
วัชศักดิ์/ผู้จัดทำ
๑๒
มีนาคม ๒๕๕๑

[๑] ราชกิจจานุเบกษา
เล่ม ๑๒๕/ตอนพิเศษ ๕๐ ง/หน้า ๓๖/๗ มีนาคม ๒๕๕๑